Hüt isch es mir vo Stund zu Stund immer echli schlechter glunge min Surstoffghalt uf eme aschtändige nivo z bhalte. Obwohl ich mir immer  fescht müeh geh han und immer guet gschnufet han. Noch es paar teschts und es paar Bluetanalyse isch den fescht gschtande das ich eifach nöd soviel bluet chan produziere wie ich eigentlich brüchti um mich vollständig selber z versorge. Darum han ich den am Obig mini erschti Bluettransfusion übercho. Nochdem die den leer gsie isch han ich mich scho dütlich besser gfühlt und mis Mami und de Papi sind auch erlichtered gsie.